! Fronte a obcecación da patronal, extender o conflicto a toda Galiza! Esta loita podémola gañar!\nA loita dos traballadores do metal é unha das loitas obreiras máis importantes que se está a desenrolar nestes momentos en Galiza e en todo o Estado español. Moitos traballadores da comarca de Vigo e de Galiza síguena atentamente. Esta folga está a ser descaradamente silenciada polos grandes medios de comunicación estatais. O obxectivo é evitar o "contaxio" da loita nun contexto de grande malestar social por mor da crise e o desemprego e a ofensiva xeralizada da patronal en todo o Estado (EREs, demanda de reforma laboral, conxelación salarial, privatización das pensións, reducción de impostos aos empresarios, etc...). Non é para menos, os capitalistas están preocupados pola unidade e a combatividade do Metal de Pontevedra xa que amosa a outros sectores o camiño para defenderse dos ataques dos empresarios.\nDende o Sindicato de Estudantes e a Corrente Marxista "El Militante", queremos expresar a nosa total solidariedade coa loita do Metal. Nesta loita está en xogo moito más que un convenio. A patronal tamén o sabe. Saben que se derrotan esta loita, marcaráse un precedente na negociación do próximo convenio do metal no resto das provincias galegas e noutros conflictos. Saben que se o poderoso movemento obreiro do Metal de Pontevedra é derrotado, terán o camiño máis fácil para atacar a outros sectores menos organizados. Por iso os empresarios están actuando así, poñendo toda a carne no asador, cunha chulería nunca vista, non asistindo ás reunions cos lideres sindicais, ou coa última provocación: agora din que non lles vale un convenio de dous anos e queren un de tres. Saben que hai moito en xogo. Para eles o asunto vai más aló de ceder un par de puntos por enriba do IPC: queren dar unha lección a toda a clase traballadora.\nA loita dos traballadores do Metal debe ser entendida como unha loita de toda a clase obreira e da xuventude de Vigo, Pontevedra, Galiza e do resto do Estado. Pero é que ademáis, este conflicto pódese gañar.\nTodas as folgas e movilizacións convocadas hasta agora teñen demostrado unha grande unidade, masividade e combatividade, a pesar das maniobras empresariais para tratar de dividir, a pesar da virulenta represión policial e da manipulación informativa. A forza demostrada polos traballadores do Metal é un punto de partida fundamental. Outro aspecto fundamental é que existe un ambiente social propicio para a movilización e a predisposición á loita dos traballadores. Agora a loita está nun momento decisivo, por iso é necesario dar unha perspectiva clara de extensión do conflicto a toda Galiza. É necesario anunciar e preparar xa a convocatoria duna folga xeral en toda Galicia.\nSe os dirixentes da CIG, CCOO e UXT fixesen unha convocatoria de folga, vinculando a solidaridade cos traballadores do Metal aos ataques que está sufriendo a clase obreira en xeral e plantexando unha plataforma reivindicativa concreta (ningún ERE máis, nin un solo despido, subsidio de desemprego indefinido ata encontrar un traballo, mantemento do poder adquisitivo, defensa dos servicios públicos, incrementando drásticamente o gasto social) tería un apoio masivo.\nCómpre recordar o enorme impacto que tivo la folga xeral de Galicia de xuño de 2001, convocada pola CIG e UXT, que foi un éxito e influiu decisivamente na convocatoria da folga xeral do 20-X de 2002, en todo el Estado.\nSó se a patronal e os grandes empresarios, que xogan ao desgaste do conflicto, vense ameazados por un movimento ascendente que implique a novos sectores na loita, verase obrigada a ceder. Pero para que isto sexa así os dirixentes da CIG, CCOO e UXT teñen que orientar o movemento neste sentido dende xa, e utilizando todos os seus recursos, que non son poucos.\nA mocidade e os traballadores organizados na Corriente Marxista "El Militante" e no Sindicato de Estudantes, facemos as seguintes propostas para axudar a gañar esta loita:\n1- Os dirixentes sindicais deberían editar propaganda masiva dirixida ao conxunto da población explicando os motivos do conflicto e pedindo a solidaridade activa.\n2- Organizar unha macromanifestación pola tarde, chamando a tódola mocidade e os traballadores, así como aos partidos da esquerda, a participar. Que se convirta nunha demostración de forza que lle diga á patronal que non imos a aceptar más incumplimientos de convenios, nin EREs, nin chantaxes en ningún sector\n3-Unha boa idea sería organizar grupos de 80-100 traballadores que percorran fábricas, mercados, mítines electorais, etc, para explicar ao resto dos traballadores os motivos de la folga, e explicar que unha derrota do metal envalentonaría a todos los empresarios.\n4- Que os dirigentes sindicais convoquen una folga do metal en todo Galiza, coa perspectiva dunha folga xeral en Galiza e en todo o Estado. A CIG, como sindicato maioritario do Metal de Pontevedra, debería impulsar xá esta estratexia\n5- Os dirixentes sindicais deberían presionar a fondo ao PSOE e ao BNG para que se involucren apoiando con tódolos medios esta loita.\n6- Os traballadores deben participar na toma de decisións. Formación de comités de loita nas empresas implicadas, con membros elexidos e revocables polos propios trabajadores, que elaboren a estratexia conxuntamente cos dirixentes de CIG, CC.OO y UGT\nDo que non hai dúbida, é de que nos próximos anos os ataques dos empresarios vanse a multiplicar. En medio da meirande crise capitalista en décadas, a loita sindical ten que ter sempre unha perspectiva anticapitalista. En última instancia só a loita por unha sociedade socialista, onde o conxunto dos traballadores controlemos as palancas fundamentais da economía, pode garantizarnos unha vida digna. Toda a loita sindical ten que ter un obxectivo máis amplo, que é o de facer avanzar a conciencia e axudar aos trabajadores a comprender que é necesario acabar co capitalismo.\nLoita connosco polo socialismo!\nObreiros e estudiantes, unidos e adiante!\nPor unha folga de toda Galiza!\nwww.elmilitante.org Tlf: 636217248


"O que está pasando no Porriño non é un tema de loita política, é un tema de decencia" - Praza Pública\n"O que está pasando no Porriño non é un tema de loita política, é un tema de decencia"\nmércores 16, abril 2014\nConcello do Porriño CC-BY-NC-SA turismoytren.com\nEn xaneiro do pasado ano a Fiscalía comezou a investigar o Concello do Porriño por presunta prevaricación e malversación de fondos públicos na contratación irregular de servizos, en concreto "a contratación cunha serie de empresas fóra de norma por supostas obras e servizos que nunca se realizaron", todo cun importe total duns 4 millones de euros. Eran, segundo o PSdeG-PSOE "unhas sospeitas que viñan de moi atrás" e que motivaron que tanto o secretario do Concello coma o interventor municipal foran chamados a declarar. Este luns levantouse o segredo do sumario e confirmouse a imputación do alcalde, Nelson Santos, por delitos de prevaricación continuada, suborno, malversación de fondos e tráfico de influencias, pola xestión irregular de centos de contratos públicos.\nMoitos dos contratos de mantemento do Concello, xestionados de maneira irregular, beneficiaron a empresas vencelladas ao grupo político independente (escindido do PP e despois reingresado) ao que pertenciá Santos. Outras beneficiaron directamente a coñecidos militantes do PP no Concello, ou a empresas que traballan continuamente con este partido, realizando por exemplo montaxes e distribución de propaganda nas distintas campañas electorais. Todo isto únese a numerosas obras e servizos pagados pero non realizados, ou a pagamentos moi por riba dos custes reais das actuacións.\nEva García, voceira do PSdeG-PSOE no Concello, sinala que o sumario pon ao descuberto "delitos máis graves do que podíamos sospeitar inicialmente". "Pensamos que podíamos estar diante de meras irregularidades na contratación por falta de coñecemento. Pero vimos pago de facturas por obra non feita, pagos por servizos sen contrato, sen seguir o procedementos previstos pola lei, e mesmo un informe conxunto do secretario e do interventor que denuncia que se estaría cometendo un delito de tráfico de influencias", explica. O grupo socialista anunciou que este mércores se presentará como acusación particular contra o alcalde Nelson Santos, sinalando que “a oposición non se pode manter á marxe. En representación da parte prexudicada, que son os cidadáns do Porriño, ímonos persoas como acusación particular”.\nEva García, voceira do PSdeG-PSOE no Concello, sinala que o sumario pon ao descuberto "delitos máis graves do que podíamos sospeitar inicialmente"\nNelson Santos fíxose coa alcaldía en 2010 a través dunha moción de censura contra o rexedor nacionalista Raúl Francés. Na actualidade goberna cunha ampla maioria de 10 concelleiros dun total de 17, despois de que na pasada lexislatura representara un grupo de independentes que finalmente se integrou no Partido Popular. O PSdeG-PSOE non lle esixe directamente a dimisión ao rexedor, pero considera que Santos “terá que valorar el se pode seguir no cargo na situación xudicial na que se atopa”.\n"A xente ten que ser consciente da gravidade do tema. O que está pasando no Porriño non é un tema baladí, nin sequera é un tema de loita política, é un tema de decencia e de lexitimación do estado de dereito"\n"Estamos en momentos moi sensibles, porque se o que está saíndo é certo, estamos ante unha trama organizada de corrupción sistemática", subliña Eva García. Momentos sensibles, tamén, pola situación de crise económica e de sufrimentos persoais que atravesan moitas persoas e familias no Concello do Porriño, e polos recortes do gasto público, sobre todo nos servizos sociais, que as distintas administracións están levando a cabo, tamén a nivel local. Eva García lembra que nos últimos anos o grupo socialista presentou "unha infinidade de mocións tendentes a paliar a situación dos máis necesitados no Porriño, relacionados con bolsas de alimentos, con libros de texto". E subliña que "todas estas mocións foron directamente rexeitadas polo grupo de Goberno. Paralelamente estaba pasando todo isto, estaban amañando facturas e estaban metendo a man na caixa de caudais de todos os cidadáns do Porriño".\nCre, finalmente, que "a xente ten que ser consciente da gravidade do tema. O que está pasando no Porriño non é un tema baladí, nin sequera é un tema de loita política, é un tema de decencia e de lexitimación do estado de dereito. Claro que produce indignación, mentres as familias sofren recortes de servizos e unha carga fiscal cada vez máis alta”.


BIBLIOTECA DO CHOUZO: mayo 2009\nSevern Suzuki, la niña que silenció al mundo durante 6 minutos\nPublicado por BIBLIOTECA DO CHOUZO en 8:34 No hay comentarios:\nHoxe, por fin, viuse cumprido un obxectivo e, ao mesmo tempo, un desexo: Inauguramos o Club de Lectura d@s nen@s do terceiro ciclo do colexio.\nNesta primeira xuntanza tamén comenzamos o noso camiño de lecturas cun libro de Gonzalo Moure, "Palabras de Caramelo". Comentamos diferentes cousas a propósito do tema guía do libro: as discapacidades, a superación das dificultades, a aprendizaxe e a maduración que nos aportan as cousas negativas... e, como non! ese mundo, para algúns descoñecido, das persoas xordas.\nTivemos a sorte de contar coa presenza de Victoria licenciada en Pedagoxía e que está cursando un ciclo superior de Interpretación en Lingua de Signos. Falounos de cousas interesantes que non coñecíamos e aprendimos con ela algunhas palabras nesta lingua.\nGustounos moito e retomaremos, no próximo curso, esta actividade con moita ilusión.\nTamén o pasado martes, 26 de maio, xuntámonos outra vez nais e profes para compartir lecturas e opinións, que sempre resultan gratificantes e interesantes.\nEmpezamos cun libro de Gonzalo Moure titulado "El beso del Sáhara" e nesta última xuntanza limos "Una letra femenina azul pálido".\nEsperamos retomar as lecturas e os comentarios sobre as mesmas no próximo mes de setembro.\nPublicado por BIBLIOTECA DO CHOUZO en 11:27 No hay comentarios:\nEste ano fixemos uns pareados cos personaxes dos contos clásicos; logo confeccionamos dous libros: "Cuentos en verso" e "Rimas" . E isto foi o que escribimos entre todos.\nPublicado por BIBLIOTECA DO CHOUZO en 14:34 No hay comentarios:\nEtiquetas: Biblioteca, Día de poesía, Día del libro\nO día 23 de abril, Día do Libro, veu ao noso cole un Contacontos un pouco especial: Carlos.\nContounos algunhas cousas sobre o escritor Roald Dhal e dous dos seus máis famosos libros:\n"As bruxas" e "A maravillosa medicina de Jorge".\nFoi moi divertido e algúns nenos quixeron que lles firmase autógrafos.\nPublicado por BIBLIOTECA DO CHOUZO en 13:26 No hay comentarios:\nComo en anos anteriores, o colexio participou nas actividades do grupo "Interteatro" no intercambio de teatro infantil con outros colexios públicos.\nEste curso os 14 centros participantes son:\nLope de Vega, Javier Sensat, Pintor Laxeiro, A.R. Castelao, Seis do Nadal, Saladino Cortizo, A Doblada, O Pombal, Carrasqueira, O Carballal, Frián-Teis, Panxón, Belesar e Emilia Pardo Bazán.\nO noso colexio intercambiou a súa obra, o conto clásico "La Gallina Marcelina" con Lope de Vega, que participou con outro conto clásico, a obra "Alí Babá e os corenta ladróns" e con Panxón, que participou cunha obra de Miguel de Cervantes titulada "O xuíz dos divorcios".\nTodos quedamos encantados co éxito obtido.\nFELICIDADES AOS ARTISTAS!!!\nPublicado por BIBLIOTECA DO CHOUZO en 11:44 1 comentario:\nSevern Suzuki, la niña que silenció al mundo duran...


Galicia Confidencial (GC) - Información sobre Gandaría\nSitúase case tres céntimos por baixo do prezo de Asturias.\nO Goberno central modificará o Real decreto sobre os contratos lácteos para "garantir prezos xustos"\nO presidente do Goberno, Pedro Sánchez, recoñeceu que a marxe económica da gandaría é "cada vez máis estreita", cunha redución do 52% desde comezos de ano.\nNon descarta a posibilidade de aprobar axudas.\nO Goberno central destina case 901.000 euros á mellora da bioseguridade do transporte de gando galego\nOs fondos transferirase á Xunta para que convoque as axudas para produtores agrícolas e gandeiros.\nEste xoves arrinca o pago dos anticipos das axudas directas da PAC\nChegarán a 15.000 agricultores e gandeiros galegos.


O Certame de Teatro Escolar e Afeccionado da Deputación da Coruña na súa XXII edición estará organizado polo IES Calvo Sotelo, centro dependente da propia Deputación da Coruña. Trátase dun certame de eido provincial aínda que está permitida a presentación de grupos, compañías e centros educativos que non pertenzan á provincia da Coruña. Así mesmo, e previo estudo de viabilidade, poderán presentarse grupos e compañías de fóra de Galiza. As obras presentadas poderán pertencer a calquera xénero teatral. As compañías, grupos e centros educativos non poderán presentar a concurso as mesmas obras do ano anterior.\nO prazo de inscrición rematará o mércores 6 de marzo de 2019 (inclusive), e unha vez rematado o prazo procederase á elaboración do calendario. O período de representacións das obras teatrais programarase nos meses de abril, maio e ata o 19 de xuño nos días habilitados no formulario de inscrición.\nOs/as interesados/as poderán acceder a toda a información e documentación relativa ó certame na sección de bases e inscricións.\nO horario de atención telefónico será os días lectivos no IES Calvo Sotelo de: Luns a xoves en horario de 10:00 a 14:00 e de 16:00 a 20:00h. Venres en horario de 10:00 a 13:00 e de 15:00 a 17:00h.\nAberto o prazo de inscrición no XXII Certame de Teatro Escolar e Afeccionado da Deputación da Coruña\nAberta a inscrición no XXII Certame de Teatro Escolar e Afeccionado da Deputación da Coruña, o prazo de inscrición rematará o 6 de marzo de 2019.


O PSOE di que a candidatura de Louzán ao Senado só busca o aforamento para non ter que comparecer ante a Xustiza - Pontevedra Viva\nXoves 19 de Novembro, 2015 ás 19:36 do Xoves 19 de Novembro, 2015\nOs socialistas da provincia cualifican "dun verdadeiro escándalo e vergonza" que o Partido Popular leve de "tapadiño" a Rafael Louzán nas listas ao Senado, "cando todo o mundo sabe que o verdadeiro candidato é él aínda que figure como suplente".\nO secretario xeral considera "inadmisible que o presidente Núñez Feijoo sexa cómplice dunha estafa a los electores como é situar a Louzán como suplente". Así, lamentou as "artimañas" do Partido Popular que sitúa a Louzán como suplente da candidata ao Senado Marta Lucio "que todo o mundo sabe que nin tan sequera vai tomar posesión porque está a dirixir o Museo do Mar de Vigo e ademais é funcionaria da Deputación de Pontevedra".\nSantos Héctor considera que existe a intención de acadar para Louzán o aforamento ao ser senador "e non ter que comparecer na xustiza ordinaria pola súa imputación por cohecho continuado polo caso dos seus alugueres ou dar as explicacións oportunas sobre as acusacións de prevaricación e tráfico de influencias como presidente da Deputación".\nTrátase, mantén o secretario xeral socialista, dunha estratexia preconcibida ao igual que a súa petición de aprazamento de comparecencia ante os xulgados de Vigo ate despois das eleccións xerais. "Unha vez que sexa senador a causa contra él sufrirá un novo retraso xa que será o Tribunal Supremo quen teña que solicitar ao Senado permiso para a súa comparecencia e enxuizamento polo seu aforamento", subliñou Santos Héctor.\n"Os cidadáns teñen dereito a conocer con claridade e total transparencia cales son os criterios seguidos para poñer ao señor Louzán como suplente e se ten tantos méritos como din Núñez Feijoo e confían na súa persoa porque non vai de número un e non de suplente", subliñou o secretario xeral.\nO presidente da Xunta e líder do PPdeG, Alberto Núñez Feijóo, asegurou que "a explicitación" da situación procesual do presidente do PP pontevedrés, Rafael Louzán é "a que fai" que vaia como "suplente" nas listas para o Senado.\nFeijóo suxeriu que Louzán podería ser número 1 ao Senado, "do presidente do PP de Pontevedra ninguén discutiría, dada a súa traxectoria e experiencia política, que puidese ir como número 1 ao Senado".\nDe forma velada e sen mencionalo expresamente, aludiu ao alcalde de Vigo, Abel Caballero, imputado na 'Operación Patos', do mesmo xeito que Louzán. Así, apuntou que "se hai alcaldes que seguen sendo alcaldes" e presidentes dos rexedores de España, así "como concelleiros da primeira cidade de Galicia en poboación" que continúan nos seus cargos, "non parecía moi xusto" evitar que dirixentes populares investigados puidesen ir de suplentes.\nLouzán concurrirá na candidatura do PP ao Senado\nRafael Louzán Abal, presidente provincial do Partido Popular


Deteñen o sospeitoso de varios roubos de coches en Sada | Noticias de Galicia | CRTVG\nPublicado o 05/01/2021 14:01\nUn home duns 30 anos de idade, veciño de Sada e sen antecedentes policiais. Son as referencias do detido como presunto autor da subtracción en varios garaxes e en coches naesta vila coruñesa desde o mes de setembro pasado. Detivérono efectivos da Garda Civil de Sada días atrás.\nRubén Casas, segundo xefe do posto da Garda Civil de Sada di que "o modus operandi do autor do feito e o xeito en que se ocultaba dificultou o traballo e pescudas para detelo dun xeito inmediato".\nUnha das rúas en que actuou o mozo detido é esta situada no centro da vida. Roubaba en coches que estaban sen pechar ou aproveitando o despiste dos propietarios.\nO voceiro da Garda Civil en Sada explica que "nunha desas primeiras subtraccións en vehículos foi facerse cun mando de apertura. Iso fixo que a tipificación penal cambiase de furto a roubo con forza con chave falsa".\n"Subtraía principalmente material informático, material de bicicletas que estiveran nos garaxes, maletíns, mochilas. Non tiña un obxectivo determinado de botín. Ía ao que podía levar. O que si descubrimos é que vendeu obxectos roubados a establecementos de segunda man, material informático sobre todo. Temos pendente de localización de pezas ou elementos de bicicletas e partes de bicis que puideran estar nos garaxes".\nA Garda Civil do posto de Sada prosegue as pescudas na procura de obxectos que levou o detido e que aínda non foron localizados. Tras comparecer no xulgado de Betanzos como presunto autor de catro delitos de roubo e cinco de furto, o xuíz decidiu deixalo en liberdade.\nOs carburantes chegan a prezos máximos desde primavera


VIAM STRATAM: A Influencia grega na arte romana\nA Influencia grega na arte romana\nA influencia grega na arte romana aumenta cando, no siglo II a.C, Roma ocupa Macedonia e Grecia. Pode pensarse que a arte romana é unha ampliación e imitación da arte grega, e por suposto da arte estrusca, pero a intención dos artistas romanos era totalemte diferente; a Roma conquistadora tratou de unir, ó sentido estético grego, o carácter utilitario que as súas obras requerían.\nA arquitectura romana xa contaba co uso de arco e bóvedas, herdados dos etruscos. Con todo, a influecia grega aumentou o abanico de recursos arquitectónicos. Un claro exemplo témolo na imitación das ordes gregas (corintio,xónico, dórico), pasando a columna a convertirse nun elemento decorativo.\nO templo romano foi unha clara conxunción entre as arquitecturas etruscas e gregas, as columnas semiadosadas que caracterizaban a estes edificios permitían xogar combinando as distintas ordes helénicas. As necesidades romanas (precisaban lugares onde pasar o tempo,comerciar..) derivaron en mostras arquitectónicas que se mitificaron co paso do tempo. Así aparecen, por exemplo, as basílicas e os pórticos. Os principais lugares de ocio foron o circo e o teatro, maxestuosas construcións caracterizadas pola presencia de formas curvas. Ademáis, para conmemorar as victorias romanas construíanse arcos de triunfo, que se acabaron convertendo en símbolos do Imperio.\nAs obras maestras gregas foron roubadas e transportadas a Roma. Con elas os artistas gregos, que se viron relegados á Italia, donde se inicou a evolución da arte helenísitca. As lendas e escenas da vida cotiá romanas foron representadas polos gregos nos chamados " Baixosrelevos históricos" Aparecen os primeiros pintores romanos, e con eles os mosaicos, pinturas que recubrían grandes pavimentos combinando formas xeométricas. As obras están feitas preferentemente de mármol e son frecuentes o retrato, o cal podía ser de corpo enteiro ou só busto.\nBusto de Cicerón: DivesGallaecia, Flickr\nPor suposto, aparece a música dos romanos, influenciada tamén polos gregos, nos que abundaban os instrumentos de corda. A profesión de músico iba máis alá, xa que tamén adestraban ao exército.\nPublicado por Anónimo ás 18:30\nEtiquetas: "conquista do mediterráneo", arte, graecari\nOtro blog que añado a mi blog de enlaces de latín.\n10 ago. 2011 12:26:00


Universidade da Coruña :: Unidade clínico-asistencial de TEAs e TXDs :: Ofrecemos\nUnidade clínico-asistencial de TEAs e TXDs\nAs nosas metas\nNos podes pedir\nAsesoramento, Orientación, Apoio, Atención á carta (individual, colectiva), en función de cada demanda/necesidade concreta. Unha atención cercana, individualizada, precisa, que satisface ás necesidades individuais de cada cal. Perseguindo modos de vida o máis normalizados posibles para que as persoas con TEAs/TXDs, cheguen a ser o máis independentes, autónomas, capaces, sociais e funcionais.\nAsesoramos a Pais/Nais, persoas, educadores, profesionais… Establecendo programas de axuda e Sensibilización Social, necesarios para lograr a calidade de vida familiar, entendendo que é a única vía de proporcionar calidade de vida ás persoas con TEAs/ TXDs.\nAsistencia Persoalizada dos casos, determinada polas demandas, elaborando e establecendo o seguimento dos programas de apoio persoalizados.\nDiagnóstico de Necesidades, desenvolvendo ó máximo as potencialidades de cada individuo, cos Apoios Apropiados e durante o período de tempo necesario para o funcionamento óptimo da vida da persoa con TEAs/TXDs e as súas familias.\nComo aspectos básicos e esenciais que debe cumprir o noso servizo, Cremos Firmemente en:\no traballo en equipo,\na relación humana afectiva,\na conducta ética (transparencia, seriedade profesional, códigos éticos),\na mellora continua,\na formación permanente\nNesta Unidade, levamos a cabo un servicio profesionalizado, especializado e público centrado nas Capacidades, porque Tódalas persoas as Temos, Desenvolvendo Programas de Enriquecemento Psicolóxico e Intelectual a través delas.


A Xunta debe implicarse na preservación do patrimonio e da función sanitaria do Centro Galego de Bos Aires | PSdeG-PSOE\nO responsable da Área Institucional do Grupo Socialista, Juan Díaz Villoslada, reclamoulle hoxe ao goberno galego que se comprometa coa preservación do patrimonio artístico e da función sanitaria do Centro Galego de Bos Aires. Así o dixo no debate dunha pregunta oral en Pleno na que criticou a falla de interese do goberno galego coa entidade logo da elección dunha nova directiva contraria á promovida polo PP.\nO responsable socialista criticou un “compromiso de menor intensidade” que o reflectido hai un ano, e logo de sinalar que ningún representante do goberno galego se teña “dignado visitar o Centro e á nova directiva”. Reclamoulle á Xunta que “traballe para buscar solucións” á difícil situación financeira do Centro, logo de seis anos da súa intervención por parte das autoridades arxentinas.\nLembrou que o goberno daquel país ten decidido devolverlle ao centro, dende o mes de marzo, a xestión da obra social dos inmigrantes españois e os seus descendentes (Ospaña), revocando a presenza dos integrantes da Mutual de Inmigrantes Españois, que os tiña substituído. Propúxolle así á Xunta que “traballen para vencellar o Centro Galego á dirección de Ospaña”.\nNeste sentido, urxiu á Xunta que se implique para preservar tanto o importante patrimonio artístico, documental e bibliográfico da entidade como a asistencia sanitaria dun total de 5.000 mutualistas que estaban a ser atendidos no Centro Galego de Bos Aires.


Un chiste vello - Novas de Arqueoloxía\nUn chiste vello\nA Vila dos Misterios é unha luxosa mansión suburbana fóra dos muros de Pompeia, e que, como esta cidade, foi sepultada polas cinzas do Vesubio en Agosto do ano 79. Recibe este nome pola decoración dunha das súas salas con delicadas pinturas que representan, ao parecer, a iniciación das mulleres aos misterios (enténdase dogmas non asequibles polo entendemento, senón pola fe) dionisíacos. Emporiso, este pazo merecería tal nome por gardar aínda entre os seus muros moitos outros enigmas.\nUn deles é un leve riscadelo gravado nunha das paredes dun corredor anexo ao peristilo. Representa con rasgos esaxerados a un home de perfil, con narís e queixo prominentes e unha aparatosa calva tocada cunha coroa de loureiro. A intención é evidentemente satírica, e o conxunto garda certa semellanza con Mr. Magoo. Por riba, un letreiro identifica ao apoucado personaxe: “Rufus est”. Eis a Rufo.\n¿Faría falla ese rótulo para identificar ao retratado, ou é unha redundancia que servía para aumentar aínda máis o escarnio?. Hai quen se adicou a estudar a caricatura e o humor entre os romanos (éste non é o único exemplo, e na mesma Pompeia hai moitas chanzas curiosas), e chegou á conclusión que entón (coma hoxe) a presenza esaxerada de certos rasgos servía para poñer o acento noutros tantos defectos. A calva denota vellez, e tamén senilidade, así como as orellas pequenas indican que o home non entende o que se lle di, ou incluso que ten un carácter afeminado. A ausencia de barba, que en Roma é un atributo dos mozos e dos filósofos, redondea este retrato dun home vello e aparvado. Pola contra, outros caracteres teñen un sentido diferente: as cellas grandes son indicativo de desdén e fachenda. O queixo adiantado é un atributo dos poderosos, e o narís de pemento vai da man da sorna e a malicia. A coroa de loureiro é o colofón deste retrato dun home ao que se critica pola ostentación do seu poder, cando está no seu declinar físico e mental.\nNon podemos saber se a este home se lle tratou con xustiza, pois non sabemos con certeza quén é o tal Rufus. Hai varias casas en Pompeia que pertenceron a algún Rufus, algún deles con pretensións na política local, ao xulgar polos grafitis nos que reclama o voto dos seus veciños. Na casa dun tal Fabio Rufo, por exemplo, apareceron uns preciosos paneis de vidro coloreado que representan tamén esceas de misterios dionisíacos. Pero entre os candidatos a ser o ridiculizado na nosa garatuxa, eu escollo a un do que seica aínda non se falou: Lucio Verginio Rufo.\nFoi este un xeneral romano, que acadou o consulado no ano 63, sendo enviado a Xermania como gobernador. Daquela mandaba no Imperio Nerón, un tirano excéntrico que lembramos sempre tocando a lira mentres Roma ardía, así que no ano 68 outro xeneral, Caio Iulio Vindex, rebelouse na Galia dando un golpe de Estado a favor de Galba. As tropas de Rufo venceron a Vindex, (a pesar de non terllo ordeado) e acto seguido, procamárono emperador. Rufo, moi humildemente, renunciou á púrpura por tres veces. Retirouse logo a unha vila ás aforas de Roma, onde se adicou ás letras, a estudar e a escribir poemas. Xa moi vello, con 83 anos, o recén proclamado enmperador Nerva chamouno para exercer outra vez o consulado, pero ao dar un discurso, caeulle o libro das mans, e ao recollelo do chan, caeu el mesmo, rompendo o cadril e morrendo ao pouco. Querido polo seu pobo, os romanos non dubidaron en despedilo cun multitudinario funeral de Estado.\nNon sei se Rufo estivo algunha vez en Pompeia, pero na súa biografía consta que foi preceptor de Plinio (o Novo) desque morreron os seus pais e ata que o seu tío, Plinio (o Vello), asumiu a súa educación. Plinio o Vello morreu na erupción do Vesubio, e o seu sobriño, adolescente, asistiu á mesma dende o Cabo Miseno, dando conta exacta do que viu nunha sonada epístola a Tacito. Os Plinios eran xente estudosa e refinada, como seguramente o eran os distinguidos habitantes da moi refinada Vila dos Misterios. ¿É moi difícil imaxinar a un moleque Plinio o Novo, aburrido nunha visita, trazar na parede os rasgos do seu vello preceptor tocado coa insignia imperial que había moi poucos anos rexeitara? Entón cabería engadir, ás suas facetas de escritor, científico e político, a de humorista gráfico. Un exercicio de imaxinación moi suxerente, poida que non veraz, pero sí verídico.\nNos últimos tempos fálase moito da caricatura, e sobre todo da caricatura do poder, porque un xuíz ordeou o secuestro dunha revista por facer mofa duns parentes do monarca. Van as leis onde queren os reis. Sigamos supoñendo que a nosa historia é certa. Verginio Rufo foi un home admirado que gozou do favor dos seus, mesmo seguramente do seu ilustre pupilo. Nin sequera o feito de ser a súa pobre, deformada (e dubidosa) caricatura o único documento que nos ficase do seu aspecto, podería escurecer esa lembranza favorable. ¿Se o honor é incuestionable, onde estaría logo a afrenta?. E se non o é ¿Por qué non contalo?. Ridentem dicere verum quid vetat, cantaba Horacio, ou o que é o mesmo, máis ou menos: que hai de malo en dicir a verdade a gargalladas?.\nComentarios (8) - Categoría: Pezas - Publicado o 26-07-2007 21:48\n1 Muy interesante el comentario como todos los que haces y bien fundamentado. Y eso lleva tiempo. Y #blgtk08#lo digo por que lo sé. Enhorabuena por tu blog y espero que estemos en contacto. Un saludo cordial\nComentario por jose manuel hidalgo (27-07-2007 00:26)\n2 Reitero o comentado por Manuel Hidalgo: moi,moi,moi interesante. Descoñecia a caricatura esa, eu que estive en Pompeia, hobera pensado que fora a obra du#blgtk08#n gamberro actual. En cuanto ao da caricatura, coido que o que ofende non o debuxo, se non o texto co acompaña.\nDe novo, desculpas por meu galego.\nComentario por carmiña (27-07-2007 12:02)\n3 Mirei esta caricatura no "petit tour" que eu e mais o meu compañeiro Suso Sanmartín, inmenso caricaturista, fixemos hai meses pola Italia meridional. Xa daquela había gamberros, pois coa chanza o debuxante estragou un fermoso estuco pintado. Non sei se o meu razoamento está ben fundamentado, pero tiven curiosidade por saber quen era Mr.#blgtk08# Rufus Magoo, e quixen aprender (e ensinar) algo sobre o modo de rir desta xente.\nGrazas polos parabéns, Sr. Hidalgo, máis sabendo de quen veñen.\nCarmiña, non só estás disculpada polo teu galego, senón que tes o meu aplauso polo teu esforzo. Xa había tempo que on se che vía o pelo por esta casa, pero sempre es benvida.\nComentario por O´Padín (27-07-2007 19:27)\n4 Boa tarde. A verdade é que o parecido é innegábel. Ás ve#blgtk08#ces xurden estas coinidencias.\nComentario por Xohán (27-07-2007 20:02)\n5 E levaría un tirón de orellas Plinio o Novo pola pintada? Coido que o sentido do humor é un dos síntomas máis fiable e exacto da intelixencia dun ser humano. Os sabios e sabias de verdade fartan de rir porque deben sab#blgtk08#er que nada nin ninguén e quen de esnaquizar unha honra agás o que un mesmo faga.\nEu tamén me reitero, e repito os parabéns, e me felicito a min mesma por saber deste recuncho tan interesante. Un saúdo.\nComentario por Doutora Seymour (27-07-2007 22:04)\n6 Dou brazas ao CanSenDono por facilitarme o camiño ata aqu#blgtk08#í. Precioso currunchiño o seu, virei con máis frecuencia\nComentario por Ana Bande (01-08-2007 00:03)\n7 Ao poder nunca lle gustan as caricat#blgtk08#uras. Impresionante Magoo pompeiano.\nComentario por náufrago (11-09-2007 08:53)\nComentario por shar pei en peluche (03-09-2013 11:24)


Como eliminar virus kspico - Guía para eliminar virus (actualizado) | Marbrerie\nKMSPICO virus (Galego)\nInstrucións para eliminar o virus kmspico\n¿Que é KMSPICO?\nkmspical, desenvolvido por cibercriminales, é unha ferramenta que permite aos usuarios activar os seus sistemas operativos de Windows sen custo. KMS (Key Management System) é esencialmente a tecnoloxía que permite activar determinados servizos a través da rede local. KMS permite a activación sen conectarse a servidores de Microsoft e normalmente úsase por empresas que teñen moitos equipos conectados a unha rede ou servidor local. KMSPICO pasa por alto o proceso completo e simplemente substitúe a chave actual por parte dun novo. Ao xerar un novo contrasinal, a ferramenta KMSPICO pospone a activación de Windows (normalmente por 180 días).\nkmspical non é unha ferramenta fiable e foi desenvolvida por cibermerciminales e non por Microsoft. Polo tanto, o uso desta ferramenta implica romper as condicións do sistema operativo Windows. Ademais, a miúdo distribúese en sitios sospeitosos que teñen contido malicioso. Neses sitios hai executábeis infecciosos como kmspico. En lugar de executar a función de KMSpico, os usuarios están enganados a miúdo para que descarguen e abran un software malicioso. Ademais, os desenvolvedores de KMSPICO animan aos usuarios a desactivar calquera antivirus instalado. Aínda que din que a ferramenta non ten ningún virus, é unha afirmación dubidosa; As solicitudes de desactivar as solucións antispay indican a distribución potencial de malware. Por esas razóns, a ferramenta KMSPical nunca debería usarse. Windows e MS Office debe ser activado só con chaves auténticas proporcionadas por Microsoft.\nComo se dixo anteriormente, sitios maliciosos a miúdo propagan software malicioso. Hai moitas infeccións potenciais: minería criptomonada, software de publicidade, secuestradores de navegadores e programas de lixo. O software minero criptógrafo malicioso fai esencialmente o uso de recursos para a minería sen o consentimento do usuario. A presenza destas aplicacións reduce considerablemente o rendemento do sistema. Para obter máis información sobre o software minero criptógrafo, faga clic aquí. As aplicacións de tipo de adware foron esencialmente deseñadas para xerar anuncios intrusivos (cupóns, banners, ventás emerxentes, etc.) para logralo, os desenvolvedores utilizan varias ferramentas que permiten situar contido gráfico de terceiros en calquera lugar. En consecuencia, os anuncios agotan a miúdo o contido principal, polo que diminúen significativamente a experiencia de navegación web. Ademais, os anuncios intrusivos poden apuntar a sitios web maliciosos ou incluso executar scripts para descargar / instalar malware. Polo tanto, incluso facendo un só clic pode causar a infección do equipo. Os secuestradores do navegador introdúcense en navegadores web (normalmente, Internet Explorer, Google Chrome, Mozilla Firefox) e promoven os falsos motores de busca. Establecer sitios web específicos na configuración de busca predeterminada, páxina de inicio e URL de nova pestana. Ademais, restaurar a configuración do navegador ao tentar cambiar. Polo tanto, os usuarios non poden restaurar os seus navegadores a un estado anterior. O software de publicidade, os secuestradores do navegador ou outros programas potencialmente non desexados probablemente colaboren información confidencial. A lista de tipos de datos recollidos inclúe (sen encomparación de todo) enderezos IP, URL visitado, ver páxinas, consultas de busca e provedores de Internet. A información recollida a miúdo inclúe datos persoais que os criminais véndense a terceiros. Estas persoas reciben beneficios facendo un mal uso de datos privados. Polo tanto, este tratamento de datos pode causar problemas de privacidade ou incluso roubo de identidade. Os programas potencialmente non desexados deben ser desinstalados de inmediato. Algúns programas de lixo están escondidos e os usuarios non son capaces de eliminarlles manualmente. Polo tanto, recomendamos que comprobe o estado do equipo cunha solución antivirus ou anti-épica confiable para eliminar todos os programas de lixo e restos.\nDatos básicos de a ameaza:\nTipo de ameaza Trojan, contrasinais, contrasinais, software bancario malicioso, software espía\ndetectado como (kmspico v.10.2.0. Zip) Avast (Win32: Pup-gen), bitdefender (aplicación.hacktool.kmsauto.n), ESET-NOD32 (unha variante de MSIL / Hacktool.idlekms.E potencialmente inseguro), kaspersky (hacktool.msil.kmsauto.dh), lista completa (virustotal)\nsíntomas Os troianos foron deseñados para ser introducidos para ser introducidos En silencio no equipo das vítimas e quedarse con sigilo, polo que non se dan conta de síntomas concretos nun equipo infectado.\nFormularios de distribución Emails infectados, maliciosos anuncios en internet, enxeñaría social, software pirata, trucos para xogos de PC.\nDanos Roubo de información bancaria, contrasinais, imitación de identidade, a vítima O equipo engádese a unha rede de boltas.\npara eliminar kmspico (malware), o noso Os investigadores de software maliciosos recomendan analizar o equipo con Malwarebytes.\nO seu detector gratuíto Comproba se o computador está infectado. Para usar o produto con todas as funcións, debes mercar unha licenza para Malwarebytes. 14 días de xestión gratuíta dispoñible.\ncomo con kmspico, algúns programas de lixo ofrecen” funcións útiles “; Non obstante, todos os programas de lixo foron deseñados para xerar ingresos para os desenvolvedores. A afirmación que as funcións cualificadas ofrécense como “útil” é un mero intento de enganar aos usuarios a instalar. En lugar de proporcionar un valor tanxible para o usuario medio, os programas de lixo representan unha ameaza directa á privacidade e á seguridade da navegación.\nComo foi o kmspico introducido no meu ordenador?\nkmspico ten un sitio web de descarga oficial; Non obstante, a miúdo distribúese a través de sitios maliciosos. En realidade, aqueles sitios de descarga só propagan kmspico; Ben, eles chaman as aplicacións maliciosas kmspicais ou desenvolven a descarga fraudulenta ou asistentes de instalación de envases de software fraudulento. A embalaxe é a instalación silenciosa de programas de terceiros con software / aplicacións normais. Os desenvolvedores ocultan o software de lixo en configuración personalizada ou avanzada de procesos de instalación / descarga. Os usuarios a miúdo aceleran eses procesos e case todos os pasos son omitidos. Nese sentido, pon en perigo a infección dos seus equipos. Os desenvolvedores de KMSpico piden aos usuarios que desactiven as aplicacións antivirus, polo que KMSpico tamén podería empacar programas sospeitosos.\nComo poden instalar programas maliciosos?\nAs principais razóns Por que o equipo está infectado é un coñecemento insuficiente e un comportamento imprudente. A clave para a seguridade é a precaución. Polo tanto, preste atención ao navegar por Internet e especialmente ao descargar e instalar software. Use só as aplicacións fiables que non son desenvolvidas por ciberdelincuentes. Ademais, descargue o software de fontes oficiais e, preferentemente, use unha ligazón de descarga directa. Os instaladores e os asistentes de descarga de terceiros son monetizados mediante a embalaxe; Non empregue esas ferramentas. Do mesmo xeito, os cibercriminales invisten moitos recursos no deseño de anuncios intrusivos; A maioría parece fiable e é case imposible determinar se eses anuncios proceden dos sitios web visitados (fiables). Unha vez que premeu, con todo, redireccione a sitios sospeitosos (xogos de apostas, enquisas, porno, etc.). Que estes anuncios amosan indican unha infección potencial do equipo. Se os atopas, elimine inmediatamente todas as aplicacións sospeitosas e os accesorios do navegador e comproba o equipo cunha solución antivirus fiable.\nEliminar automaticamente as ameazas manualmente pode acabar sendo un proceso longo e tedioso que require habilidades informáticas avanzadas. MalWarebytes é unha ferramenta profesional para eliminar o software malicioso automaticamente e recoméndase finalizar KMSPICO (Malware). A descarga comezará premendo no botón seguinte:\n▼ Descargar MalwarebyTessu Free Detector Check Se o computador está infectado. Para usar o produto con todas as funcións, debes mercar unha licenza para Malwarebytes. 14 días de proba gratuíta dispoñible. Se decide descargar este programa, significa que está de acordo coa nosa política de privacidade e as condicións de uso.\nPaso 1. Eliminar manualmente o software malicioso de kmspical.\nPaso 2. Comprobe que o equipo está limpo.\nComo eliminar o software malicioso manualmente?\nEliminar software malicioso manualmente é unha tarefa complicada; Normalmente é mellor deixar que un programa antivirus ou antispay faino por nós automaticamente. Para eliminar este software malicioso, recomendamos que use Malwarebytes. Se queres eliminar software malicioso manualmente, o primeiro paso é identificar o nome do software malicioso que estás a eliminar. Aquí tes un exemplo dun programa sospeitoso que funciona coa computadora do usuario:\nSe inspeccionou a lista de programas que se executan no seu computador a través do xestor de tarefas, por exemplo, e vin un programa que parece sospeitoso, debería facer O seguinte:\nDescargue un programa chamado Autoruns. Este programa mostra as aplicacións que se executan automaticamente, rexistran cartafoles e do sistema de ficheiros.\nReiniciar o computador en modo seguro:\nWindows XP e Windows 7 Usuarios: Iniciar o seu ordenador en modo seguro. Fai clic en Inicio, apague, reinicie e está ben. Mentres a computadora comeza, prema a tecla F8 no teclado varias veces ata que vexa o menú de Opcións avanzadas de Windows e, a continuación, seleccione Modo de seguridade con funcións de rede da lista.\nEste vídeo mostra como comezar Windows 7 en “Modo seguro con funcións de rede” :\nUsuarios de Windows 8: Iniciar Windows 8 en modo seguro con funcións de rede: vaia Para a pantalla de inicio de Windows 8, escriba “Avanzado”, nos resultados da busca, seleccione “Cambiar opcións avanzadas de inicio”. Na nova xanela de “PC Setting”, vai á sección “Start” Advanced “. Fai clic no botón “Reiniciar agora”. O seu PC volverá a reiniciar co “menú de Opcións de inicio avanzado”. Fai clic no botón “Resolución de problemas” e, a continuación, fai clic no botón “Opcións avanzadas”. Na pantalla de opcións avanzadas, faga clic en “Configuración de inicio”. Fai clic no botón “Reiniciar”. O seu PC reiniciará a primeira pantalla de configuración de inicio. Prema F5 para comezar de forma segura con funcións de rede.\nEste vídeo mostra como comezar Windows 8 en “Modo seguro con funcións de rede”:\nWindows 10 Usuarios: Fai clic no logotipo de Windows e selecciona a icona START / OFF. No novo menú, faga clic en “Reiniciar” mantendo premida a tecla “maiúscula” no teclado. Na xanela “Seleccionar unha opción”, faga clic en “Resolver problemas” e despois en “opcións avanzadas”. No menú de opcións avanzadas, seleccione “Configuración de inicio” e faga clic no botón “Reiniciar”. Na seguinte pantalla, terás que premer a tecla F5 no teclado. A continuación, o sistema operativo será reiniciado en modo seguro con funcións de rede.\nEste vídeo mostra como comezar Windows 10 en “Modo seguro con funcións de rede”:\nEliminar o ficheiro descargado e executar o ficheiro AutoRunS.exe.\nNa aplicación Autoruns, faga clic en Opcións (Opcións) e desmarque a Ocultar as localizacións baleiras (“Ocultar locais baleiros”) e ocultar as entradas de Windows (“Ocultar as entradas de Windows”) .. A continuación, faga clic na icona de actualización (actualizar).\nComprobe a lista que fornece a aplicación de autoruns e atopa o ficheiro malicioso que queira Para eliminar.\ndebe gravar a ruta completa e o nome.Sabe que algúns programas maliciosos enmascaran os seus nomes de procesos con nomes de procesos de fiestras fiables. Neste punto, é moi importante non eliminar os ficheiros do sistema. Unha vez que atopou o programa sospeitoso que quere eliminar, prema co botón dereito sobre o seu nome e seleccione Eliminar (Eliminar).\nEliminar software malicioso a través da aplicación Autoruns (polo que aseguramos que o software malicioso deixa de funcionar automaticamente no sistema seguinte Tempo que comeza), eu tería que buscar co nome do software malicioso no seu computador. Non esqueza mostrar a lista de ficheiros e cartafoles ocultos antes de continuar. Se atopa o ficheiro de software malicioso, asegúrese de eliminar-lo.\nReinicie o computador en modo normal Esta guía debería axudar a eliminar calquera software malicioso do seu ordenador. Nótese que as competencias informáticas avanzadas son necesarias para eliminar as ameazas manualmente. Recoméndase confiar a eliminación do software malicioso a programas antivirus ou antimalware. Esta guía pode non ser eficaz se nos atopamos ante unha infección avanzada de software malicioso. Como de costume, o ideal é evitar a infección en vez de intentar eliminar o software malicioso máis tarde. Para manter o seu ordenador seguro, asegúrese de instalar as últimas actualizacións do sistema operativo e usar o software antivirus.\npara asegurarse de que o seu equipo está libre de infeccións de software malicioso, el é mellor analizar con malwarebytes.


A Banda Municipal programa 21 concertos no seu Ciclo de Inverno - Noticias. Concello de Santiago de Compostela\nA Banda Municipal programa 21 concertos no seu Ciclo de Inverno\nPresentación do Ciclo de Inverno.\n13/01/2020 A concelleira de Acción Cultural, Mercedes Rosón, presentou o Ciclo de Inverno da Banda Municipal de Música de Santiago, acompañada do director da formación, Casiano Mouriño. A Banda ofrece un programa de 21 actuacións no que non faltan novas colaboracións, concertos didácticos e para maiores e actuacións especiais.\nMercedes Rosón lembrou que "a Banda de Santiago ten un público fiel e que está moi pendente do calendario de concertos" e expresou o seu desexo de que "as propostas deste inverno sexan do agrado deste público fiel, pero que tamén sirvan para atraer novos públicos". Destacou a "versatilidade e calidade" e chamou a atención sobre as diferentes colaboracións, como as de Píscore ou o Festival Atlántica, as novas galas líricas ou a participación da formación en festas como as de Sar ou San Lázaro.\nDespois dos dous concertos de Reis xa celebrados, e tal como detallou Casiano Mouriño, o Ciclo de Inverno continúa estes vindeiros domingo, 19 e 26 de xaneiro, cos concertos "Grandes clásicos" e "Viaxando cos ventos", respectivamente. A Banda pechará o mes de xaneiro coa súa participación na homenaxe a Emilia Pardo Bazán que se celebrará na rúa da Trindade.\nO calendario musical de febreiro arrincará o domingo 2 cun concerto á carta, saído das propostas elixidas polo público, e coa actuación nas festas de Sar (luns3). O domingo 9 celebrarase o primeiro dos concertos de "Novos intérpretes", neste caso coa participación da violonchelista Ana Relova.\nUnha das colaboracións destacadas do ciclo é a prevista co grupo de percusión Píscore. Será o xoves 13 o venres 14, con dous concertos didácticos, e o sábado 15, desta vez cun concerto familiar. A programación de febreiro continuará con tres actuacións para maiores os días 19 (Residencia Fundación José Otero - Carmela Martínez), 20 (Residencia Volta do Castro) e 21 (Residencia Porta do Camiño). O calendario do mes pecharase cunha colaboración coa Banda do Conservatorio Profesional de Música de Santiago.\nMarzo será o mes da lírica, con dúas galas en colaboración coa Asociación Amigos da Ópera de Santiago e coa participación da soprano Clara Panas e do Coro Liceo de Vilagarcía (venres 6 e domingo 8). A Banda tamén se sumará ao Festival Atlántica con "Unha aventura singular" os días 13 e 14.\nO Ciclo de Inverno pecharase cunha nova entrega de "Novos intérpretes", neste caso con Joel Rodiño (saxofón alto) o domingo 29, e cun concerto nas festas de San Lázaro o luns 30 de marzo.\nPrograma do Ciclo de Inverno


Fonte do Milagro - RUTA NOCTURNA 2015 (ÚLTIMA HORA)\nPublicado: Miércoles, 15 Julio 2015 21:00\nLimítase a 60 persoas o número de participantes na ruta. A inscrición será por rigurosa orde.\nDía: 14 de Agosto (venres)\nPercorrido: A Pedra da Seara – Legua de Xunque – A Veneira de Roques\nDuración prevista: 3 horas e media con parada para o aperitivo e café\nPunto de encontro: A Veneira de Roques (Pobra do Brollón)\nPunto e hora de inicio da ruta: A Pedra da Seara (Coordenadas: 42º 34´ 50” N – 7º 16´41” O) Parada de Montes – Estrada Pobra do Brollón – Folgoso do Courel Km. 12,800 ás 22:15 Aprox.\nPREZO: Socios 3 €uros. Non socios 5 €uros\nPor riguroso orde de inscrición....\nDESCRICIÓN E NORMAS:\nO lugar de reunión será en A Veneira de Roques, aquí recolleranos un autobús para desplazarnos hasta o punto de inicio, quen desexe chegar por seus medios o lugar de partida da ruta pode facelo pero ó rematar esta terá que retornar por seus medios.\nÉ unha ruta que descorre por pistas forestais ben acondicionadas nos primeiros 2 quilómetros un ascenso continuo pero levadeiro para logo camiñar máis de 5 quilómetros de falso llano. Durante o percorrido veremos as Terras de Lemos e máis aló. Os últimos 2 quilómetros son en descenso cómodo.\n• Antes de inciar a ruta cada participante deberá cubrir unha ficha de rexistro e entregala asinada a Organización.\n• Acatar en cada momento as normas da ruta, un membro da organización encabezará a marcha e pechará esta outro membro da Organización.\n• Si por calquera motivo tivera que abandonar a marcha ou facer unha parada, debe poñelo en coñecemento da Organización.\n• Camiñamos por Pistas forestais e o risco de incendio pode ser alto, por tal motivo tomaremos tódalas medidas de seguridade precisas. Si eres fumador, fai un esforzo e deixa o pito para o remate.\nTraer algunha fonte de luz, a noite pinta vai ser oscura.\nNon virá mal portar algunha prenda de abrigo; pola noite xeralmente refresca\nFacilitar un teléfono de contacto a Organización.\nSi as condición metereolóxicas foran adversas, a ruta pode ser suspendida ou aprazada. (Estar pendentes da web ou contactar coa Organización)\nTfnos contacto: 619 025 252 – 629 412 111\nPedro Alvarez Vazquez shared José Manuel's photo 9 months ago


Mondoxíbaro: O Espiritu deste tempo\nO Espiritu deste tempo\nZeitgeist é un documental sen ánimo de lucro do ano 2007 producido por Peter Joseph con difusión por Internet (Google Video). Intenta partir dun análise racionalista e histórico da estratexia e cálculo político, de varias creencias relixiosas e institucións políticas e económicas, en especial o cristianismo, os ataques do 11 de setembro e a guerra contra o terrorismo, e a Reserva Federal e o sistema financieiro internacional. O título Zeitgeist ven a significar "espíritu guardián do secúlo" ou "espíritu do tempo", é dicir, a experiencia do clima cultural dominante.\nPlantea a existencia de mecanismos de dominación absoluta dentro das institucións de control sociais, máis que discernir se as intencións son ocultas ou intencionadas; explora os métodos de convencimento individual e asentimento social da sociedade civil ante os seus dominadores.\nZeitgeist desvela as grandes mentiras históricas e actuais que nos afogan brutalmente a todos. Dende a súa publicación gratuita en Internet, na primaveira de 2007, a película foi vista unhas 6 millóns de veces. Os eventos foron simplificados para as masas, coa intención de xerar a conciencia xeral e discusión en canto a un tema que baixo a deitificación se considera tabú discutir.\nE aquí tedes a versión traducida ao galego, ademaís doutros idiomas (que eres libre de escoller)\nEtiquetas: denuncia, Zeitgeist


O proxecto de libro dixital ábrese a todos os centros públicos de primaria e secundaria\nMiércoles 23.10.2019 Actualizado 20:47\nNoticia 197 de 593 Galicia » espazoAbalar\nA Xunta quere chegar ás 300 escolas e máis de 20.000 alumnos beneficiados, e lograr que todo o estudantado do ensino obrigatorio teña formación en robótica e programación en 2020\nUna clase de un centro escolar de Santiago al inicio del curso 207-2018 - FOTO: LUIS POLO\nSANTIAGO | 21.05.2018\nA Xunta de Galicia abre este ano o proxecto de libro dixital E-Dixgal a todos os centros sostidos con fondos públicos de Galicia, sempre e cando impartan 5º e 6º de Primaria ou 1º e 2º da ESO. Cómpre lembrar que ata o momento para acceder a este programa era necesario que os centros participaran no proxecto Abalar. Nesta ocasión, subministrarase o equipamento informático necesario –fundamentalmente ultraportátiles para os alumnos– aos centros que non conten con el. De feito, a Xunta de Galicia realizou este ano a renovación dos equipos dos centros E-Dixgal, o que supuxo o reparto de máis de 13.000 ultraportátiles.\nDeste xeito continúase co despregamento do libro dixital no ensino galego, enmarcado na Estratexia galega para a educación dixital (Edudixital 2020). Algúns dos obxectivos deste plan son lograr que todo o alumnado do ensino obrigatorio teña formación en robótica e programación no curso 2020/21, romper coa fenda de xénero nos estudos STEM e acadar os 300 centros e máis de 20.000 alumnos beneficiados co libro dixital no 2020/21. Actualmente, esta iniciativa está presente en 154 centros e chega xa a máis de 11.600 alumnos. O obxectivo da convocatoria publicada hoxe no portal educativo (http://www.edu.xunta.gal/portal/node/25011) é incorporar a E-Dixgal un total de 30 centros –aínda que se pode estender a máis–, o que suporía arredor de 800 alumnos máis no proxecto.\nCómpre lembrar que os centros que se incorporen este ano poderán beneficiarse desde o inicio das novidades do programa, tales como a incorporación dun novo provedor de contidos, aulaPlaneta, que se sumou a Netex e Edebé.\nAdemais, estará dispoñible o centro de produción, que facilitará aos docentes novas ferramentas e mecanismos para que poidan incorporar á plataforma contidos educativos innovadores. E tamén está en proceso de licitación o contrato dun novo provedor de contidos en inglés.\nEn 2018 activarase, así mesmo, o Servizo de Soporte Premium para as familias, alumnado e profesores dos centros educativos implicados na iniciativa, que ofrecerá tres tipos de asistencia: remota (telefónica e online); in situ, con desprazamento ao lugar do incidente, e a través de puntos físicos de atención.\nOs máis de 1.000 profesores, 12.000 alumnos e as súas familias dispoñerán dunha única vía de atención para todas as cuestións relacionadas co uso do libro dixital a través de varias canles (teléfono, correo electrónico, web, app no móbil...), as 24 horas do día os sete días da semana. O novo Servizo Premium contempla, como novidade, que o soporte se preste no domicilio da familia ou o docente para aqueles incidentes que requiran unha atención presencial.\nCómpre lembrar, ademais, que o E-Dixgal vai máis aló do mero equipamento informático. Non en balde, todos os centros E-Dixgal contan cun Plan de formación propio no ámbito das novas tecnoloxías, cunhas 2000 horas de formación específica para o profesorado. Entre setembro e novembro impartíronse máis de 20 cursos nos que 430 profesores recibiron formación sobre cuestións técnicas e metodolóxicas relativas á educación dixital.\nAdemais, ditos plans incorporan tamén unha Escola de Nais e Pais para que as propias familias reciban información ao respecto e dispoñan de canles axeitadas para o acceso aos contidos e a resolución de dúbidas, entre outros.\n02 Méndez, sancionado de nuevo por la USC, se reafirma: "No doy clases a personas en toples"\n03 El campus tecnológico de Cortizo creará más de 300 empleos\n04 Guerra de Instagram al cocido gallego por "violencia gráfica"\n05 Talentia Summit: un universo de oportunidades que ofrece más de mil puestos de trabajo\n06 Empleo a los 61 años: el tesón de Graciela, de Ames, con Cogami\n07 Adif asegura que ninguna cláusula impedirá hacer la estación de trenes\n08 ...Cuando los pacientes del Provincial fueron trasladados al nuevo edificio de Conxo\n09 Concluyen los arreglos de las capillas absidiales\n10 Denuncian al Seprona el grave riesgo de vaciar la laguna teense de Casalonga


Xornada de portas abertas – Orquesta Gaos\nAgora que remata o curso escolar e moitos de vós quizais deixades algo do estrés gardado nun caixón durante o verán, por que non vos animades a botar unhas cancións?\nSe vos gusta a música, desde o Coro Gaos querémosvos invitar á xornada de portas abertas que faremos o sábado 30 de xuño ás 18 horas, no noso local da Avenida de Navarra (nº 43, baixo). Podedes vir libremente, cantar con nós e pasar un bo rato. E despois de perderlle o medo a isto de cantar, seguro que moitos de vós vos animades a presentarvos á selección de voces que imos facer o 15 de setembro.\nPara organizar mellor a xornada de portas abertas, pregámosvos que nos avisedes da vosa asistencia cubrindo o seguinte formulario:\nFormulario de inscrición para a xornada de portas abertas.\nSe tendes calquera dúbida sobre as probas ou problemas co formulario, non dubidedes en escribirnos a [email protected] e vos respostaremos á maior brevidade.\nRT @s8cinema: Achégase a #GaladeInauguración do #s8cinema2018!! Este venres na #Coruña 🗣Voices of Light/📽'A Paixón de Xoana de Arco' Ópera-… 2 months ago\nRT @s8cinema: A #GaladeInauguración do #s8cinema2018 contará cun presentador de luxo: o grandísimo💥Quico Cadaval💥 Encantadas de poder conta… 2 months ago\n“El premiado coro gaos” vía @lavozdegalicia https://t.co/sIfbkD9InK 2 months ago\nMoi felices pola nosa participación no VI Certame Vila de Arbo!! 😋 #CoroGaos https://t.co/1GL5P6E82n 2 months ago\nRT @s8cinema: 🚨 NOTICIÓN 🚨 La🗣Ópera-Oratorio 🎻Voice of Light / La Pasión de Juana de Arco 🎥con @corogaos inaugurará #s8cinema2018 el 25 de… 3 months ago


A Xunta promove en Ourense a formación en novas tecnoloxías para o sector da artesanía | Artesanía de Galicia\nA directora xeral de Comercio e Consumo visitou esta tarde o curso “Redes sociais e comunicación en internet” que organiza a Consellería de Economía, Emprego e Industria co obxectivo de fortalecer a comunicación dixital nas empresas artesás. A actividade forma parte do programa de formación especializada que se pon en marcha cada ano a través da Fundación Artesanía de Galicia.\nA directora xeral de Comercio e Consumo, Sol Vázquez, acompañada pola xerente da Fundación Pública Artesanía de Galicia, Elena Fabeiro, achegouse hoxe ata Ourense para visitar o curso “Redes sociais e comunicación en internet”, na súa segunda xornada. A actividade, que forma parte do programa de formación especializada para artesáns impulsado pola Consellería de Economía, Emprego e Industria para este ano 2018, xa se realizou en Lugo e celebrarase tamén en Santiago de Compostela e en Pontevedra co obxectivo promover o uso da comunicación dixital nas empresas artesás de Galicia e así mellorar a súa competitividade.\nNesta actividade, que comezou o pasado día 3 e rematará o vindeiro 28 de setembro, participan profesionais da artesanía galega que asistirán ás clases presenciais, no centro de novas tecnoloxías e innovación La Molinera de Ourense, complementándose con dúas sesións de seguimento on line de 4 horas de duración. A actividade está enfocada a proporcionarlle aos obradoiros as ferramentas necesarias para optimizar os seus recursos de comunicación e mellorar a súa promoción e a súa comercialización a través de internet. Entre o 5 e o 31 de outubro, será a quenda de Santiago de Compostela; e do 9 de novembro ao 5 de decembro, celebrarase en Pontevedra.\nA formación dirixida aos artesáns e a captación de novo talento é unha das bases que centran o impulso ao sector por parte da Consellería de Economía, Emprego e Industria. Na busca da introdución da innovación en todos os procesos, da recuperación de oficios tradicionais en extinción e da mellora da comercialización está previsto que se realicen os seguintes cursos que se complementarán con outras accións formativas encadradas no marco de diferentes eventos que se desenvolverán ao longo deste ano.


En maio, a Consellaría de Sanidade puxo en marcha unha plataforma tecnolóxica de rastrexo formada por operadores. A plataforma tamén asumiu o teléfono de información xeral sobre o coronavirus e mais o habilitado para visitantes de áreas de alta incidencia da Covid-19. A Xunta asegurou que incrementaría o número de operadoras segundo evolucionase a pandemia, mais desde maio non actualiza esta cifra. Tampouco especifica que entidade se encarga de xestionar a plataforma. O Grupo Konecta publicou este mes, no que se rexistrou unha alza dos contaxios, ofertas de emprego para tarefas de rastrexo. Porén, nin a compañía nin Sanidade aclararon a este medio o papel da primeira na plataforma.\nOs rastrexadores encárganse de localizar os casos positivos para tratar de rachar as cadeas de contaxio (Imaxe: M.Dylan/Europa Press).\nRaquel C. Pérez - Europa Press 06:26 do 14 de agosto de 2020\nA tarefa dos rastrexadores consiste en localizar persoas que estivesen en contacto con doentes da Covid-19, para illalas e rachar coas cadeas de transmisión da enfermidade. Na Galiza, esta tarefa foi centralizada nunha plataforma de operadores supervisada por persoal do Sergas. Porén, a cidadanía non pode coñecer nin a entidade que a puxo en marcha nin o número de persoas que traballan nela, pois a Consellaría de Sanidade non ofrece esa información.\nO 11 de maio, Sanidade anunciou a posta en marcha dunha "plataforma tecnolóxica de seguimento" para o rastrexo e monitorización dos contactos das persoas contaxiadas por Covid-19. O departamento detallou que a plataforma contaría cun equipo inicial de "vinte operadores" que, estimaba, superaría os cincuenta "nas vindeiras dúas semanas". A cifra incrementaríase conforme á evolución da pandemia.\nA cadea de rastrexo comeza cunha consulta médica na que un facultativo diagnostica a unha persoa como casos sospeitoso, solicitando unha proba PCR mentres recomenda corentena preventiva. Nese momento activaríase a plataforma, que chamaría a esta persoa para solicitar os datos daquelas outras coas que mantivo contacto estreito. Con elas repetiríase este procedemento, sempre seguindo un "protocolo único" e "centralizado".\nUnha plataforma opaca\nNo seu comunicado, Sanidade non detallou os motivos polos que se optara por operadores nin a empresa ou entidade á que se recorrera para levar a cabo esta tarefa. Tampouco especificou a formación exixida a este persoal nin a achegada para podela desempeñar.\nCinco días despois, fontes de Sanidade indicaron que a plataforma asumira a atención do teléfono gratuíto que a Xunta habilitou para que a cidadanía solicite información sobre o coronavirus. E, a maiores dos operadores desta plataforma, sinalaron que nas tarefas de rastrexo tamén participan os servizos de Medicina Preventiva e técnicos de vixilancia epidemiolóxica das Xefaturas Territoriais de Sanidade e dos Servizos Centrais da Consellaría.\nSindicatos con representación no Sergas criticaron a falta de concreción á hora de informar desta medida. "Non nos explicaron nada, preguntamos tres veces e fixeron que non oían", lamentou Emilia Lamas, voceira de CCOO. A responsábel de CIG-Saúde, María Xosé Abuín, compartiu a súa preocupación porque "unha empresa externa vaia ter os datos sociais e de asistencia" de persoas e demandou saber "que empresa é" e "a través de quen" foi contratado o equipo de operadores.\nDesde entón, a Xunta da Galiza non volveu informar de cantos teleoperadores traballan na plataforma tecnolóxica de seguimento. O 23 de xullo, nunha rolda de prensa posterior ao Consello da Xunta, o presidente, Alberto Núñez Feixoo, asegurou que "máis de 6.000 persoas teñen dentro das súas funcións a de detección e seguimento, tanto en Primaria, como en Preventiva como no ámbito técnico".\nNesa mesma rolda, Núñez Feixoo declarou que a plataforma tecnolóxica tamén asumiría o control de visitantes procedentes de territorios con alta incidencia da Covid-19. A información recollida nas súas chamadas serve para elaborar unha base de datos destas persoas. Os operadores, engadiu o líder do Executivo galego, tamén lles facilitan "recomendacións".\nA cifra que ofreceu o presidente galego foi a mesma facilitada pola Consellaría de Sanidade ás consultas de medios estatais e galegos. A mesma empregada en comparativas do número de rastrexadores en distintos territorios. A diferenza radica en que algúns achegan a cifra específica de rastrexadores, mentres que a Xunta engloba nela a quen realiza esas tarefas "de detección e seguimento".\nAs declaracións de Núñez Feixoo espertaron as críticas da Asociación Galega para a Defensa da Sanidade Pública. "O persoal sanitario do Sergas non recibiu ningunha formación para realizar esta actividade", replicou a asociación.\nPersoal externo do 061\nO Sindicato de Enfermaría, Satse, explica a este medio que preguntou no mes de maio ao Sergas pola entidade que xestiona a plataforma telefónica. "Responderon que son teleoperadores do 061, non o propio persoal senón externo, contratado especificamente e supervisado polas direccións xerais de Saúde Pública”, informa a este medio a súa voceira, Carmen García Rivas.\nO 061 e o teléfono e a maneira común de denominar o Servizo de Urxencias Sanitarias da Galiza, dependente do Sergas. A empresa Fidelis é a concesionaria actual do persoal teleoperador, externalizado. Preguntado por Nós Diario, un dos seus traballadores confirma que non están a desempeñar tarefas de rastrexo da Covid-19.\nNun comunicado do 27 de maio, Satse argumentou que é un "hándicap" que os teleoperadores conformen o groso do servizo de rastrexa ao non xerar "a mesma confianza na poboación" e suxeriron que se encomendase a tarefa ao propio servizo de Enfermaría consultor do 061, que podería asumila cun "reforzo de profesionais".\nAlén da resposta a Satse, nin a Consellaría de Sanidade nin a Xunta comunicaron publicamente cal é a entidade ou empresa encargada da plataforma tecnolóxica nin o persoal que a conforma. A pasada cuarta feira, o BNG solicitou información á Administración galega. "Non damos por válido o dato de que a Xunta ten 6.000 rastrexadores", sostivo a voceira de Sanidade na Cámara galega, Montse Prado.\nTamén o PSdeG solicitou explicacións ao respecto. Julio Torrado, tamén voceiro de Sanidade no Parlamento, reclamou na mesma xornada á Xunta que dea a coñecer o número de rastrexadores en activo e cantos están asignados á comarca da Coruña. O parlamentario pediu así mesmo que explique cal foi o método de selección do persoal e quen se encarga da dirección do seu traballo.\nOfertas de rastrexo\nNós Diario dirixiu repetidamente á Consellaría de Sanidade cuestións similares, sen resposta. A maiores, preguntouse especificamente por unhas ofertas laborais publicadas polo Grupo Konecta nun portal de emprego e mais a través da Escola de Enfermaría da Coruña, relacionadas co rastrexo de contactos.\nO Grupo Konecta, que o pasado ano adquiriu o call center galego Sum Talk, publicou varias ofertas de emprego os días 4 de agosto e hai seis días. Unha delas, con vinte postos vacantes, está dirixida a persoal diplomado en Enfermaría un ano mínimo de experiencia para coordinar un "servizo de xestores e xestoras telefónicas de Covid-19 para colaborar cun importante cliente situado na Coruña".\nOutra, tamén dirixida a persoal de Enfermaría con experiencia, oferta outras vinte vacantes para outro "importante cliente situado na Coruña". Entre as tarefas citadas inclúe realizar chamadas a persoas que estivesen en contacto con casos positivos de Covid-19, revisións de expedientes de pacientes con posíbel Covid-19 ou o seguimento telefónico de posíbeis contaxiados.\nUnha terceira oferta, publicada hai seis días con 14 vacantes e xa fechada, procuraba estudantes ou persoas tituladas en Enfermaría, Farmacia ou Medicina cun nivel alto de galego. As tarefas descritas son similares ás da segunda oferta mencionada, aínda que neste caso nin a titulación nin a experiencia son un requisito e se especifica o salario, de entre 18.000 e 21.000 euros brutos ao ano.\nAnte o silencio da Consellaría de Sanidade, este medio púxose en contacto coas oficinas do Grupo Konecta en Bergondo, ao que preguntou se o persoal contratado a través desas ofertas se incorporará á plataforma tecnolóxica de seguimento da Xunta. Fontes da compañía responderon que non poden ofrecer esa información. "Só podemos confirmar que esas ofertas de emprego foron publicadas, deben preguntar á Xunta", engadiron.\n[Podes ler a reportaxe íntegra no Nós Diario en papel, á venda a partir da sexta feira, día 14, nos quiosques ou na nube]\nXunta sanidade coronavirus rastrexo de contactos


HomeO CondadoPonteareasA Deputación e o Concello de Ponteareas apostan polo rural\nMellorarán o acceso a Oliveira e poñendo fin aos rodeos da veciñanza en Outeiro de Castro\nO rural de Ponteareas recibiu dous novos investimentos da Deputación, a través do Plan Concellos, que serviron para mellorar camiños en Santiago de Oliveira e Outeiro de Castro (Fozara) cun orzamento total que se achega aos 61.500 euros. As actuacións foron visitadas hoxe polo deputado de Cooperación, Santos Héctor, e a alcaldesa en funcións, Cristina Fernández Davila, acompañados da deputada de Igualdade, Victoria Alonso, e a tenente de alcalde, Chus Garrote.\nO camiño de Santiago de Oliveira estaba en deficiente estado de conservación, polo que era necesaria a súa repavimentación ao longo dos 312 metros de lonxitude. Trátase dunha vía relativamente ancha, con 5 metros de sección, polo que a superficie total de actuación é ampla. A obra realizada, como subliñou a alcaldesa en funcións, facilita o acceso aos equipamentos centrais da parroquia. No camiño de Outeiro de Castro, na parroquia de Fozara, realizouse unha obra que cambiará a vida da parroquia. O camiño era de terra e tan só permitía o seu tránsito a pé, especialmente nun dos tramos onde apenas alcanzaba os dous metros de anchura. Así as cousas, a xente tiña que dar un importante rodeo para o caso de ter que desprazarse en coche á casa dunha veciña ou veciño. Esta anomalía, a dun camiño que desunía máis do que unía, quedou solucionada. A obra dividiuse en dous tramos para abranguer os case 350 metros de lonxitude. Na primeira parte, cunha anchura media de 4 metros de plataforma, foi necesario realizar dúas ampliacións puntuais. Na segunda, os traballos de ensanche foron os protagonistas pois partíase do ancho mínimo. As obras incluíron, xa que logo, muros de contención, ademais dunha recollida de augas pluviais.\nSantos Héctor destacou que son dúas obras que facilitan moito a vida da veciñanza e na que os cartos públicos, que a Deputación reparte de maneira regrada a través do Plan Concellos, están moi ben empregados. “O cambio é espectacular porque favorece a vida da xente e conecta o que antes estaba desconectado”. O deputado volveu destacar a flexibilidade e utilidade do Plan Concellos para solucionar problemas e axudar a fixar poboación no rural. Para rematar expresou o seu cariño e estima polo alcalde de Ponteareas, Xosé Represas, que vén de dimitir por problemas de saúde.\nCompromiso de colaboración entre dúas institucións\nCristina Fernández Davila indicou que estas obras demostran o compromiso de colaboración e entendemento de dúas institucións. “Comunicamos a veciños/as que tiñan que dar unha volta enorme porque había un camiño que só servía para ir a pé”. Engadiu que agora disponse dun espazo ancho e moi humanizado neste lugar de Fozara. Ao respecto da actuación en Santiago de Oliveira explicou que reparouse unha pista moi utilizada para ir dende a N-120 ao centro da parroquia, onde se sitúan equipamentos como centro cultural ou o campo de fútbol.\nO Concello de Ponteareas ten recibido dende o ano 2015, data do cambio no Goberno provincial, máis de 13 millóns de euros da Deputación. Nesta cantidade figuran os 1.135.727 euros deste 2021 ao abeiro do Plan Concellos, que lle van permitir acometer actuacións tan diversas como o inventario de bens municipais, adquirir vehículos para os servizos municipais e a reforma do centro municipal de servizos psicopedagóxicos Asprodico. A maiores Ponteareas está tramitando os proxectos para mellorar o seu punto limpo, así como obras de eficiencia enerxética na Casa do Concello, o complexo deportivo Álvaro Pino, a estación depuradora de augas residuais e a Escola de Guillade. Tamén no marco do Plan Concellos Ponteareas contratou nestes últimos seis anos a 217 persoas desempregadas para desempeñar servizos municipais. Finalmente, o Concello dispuxo dunha achega extraordinaria de 421.000 euros do Plan DepoRemse para a reordenación e integración urbana da contorna da piscina e do centro deportivo Álvaro Pino.


Construcións Riveira é unha empresa de construción de A Estrada (Pontevedra) que se dedica a promover e construír vivendas, naves, locais comerciais e oficinas. Tamén ofrece outros servizos como a rehabilitación, as reformas e a xestión e execución de proxectos dende a súa fase inicial ata a súa finalización.\nA empresa conta cunha dilatada experiencia de máis de 30 anos no sector, o que demostra que soubo adaptarse ás esixencias dos seus clientes e ás novas tendencias; ofertando sempre calidade, compromiso e o mellor servizo.\nPosúe cunha gran capacidade técnica, ofrece as mellores solucións e brinda un asesoramento constante a todos os seus clientes en todos os seus proxectos; dende a fase inicial ata a entrega final.\nO noso principal obxectivo é ofrecer sempre a máis alta calidade e o mellor servizo a todos os nosos clientes porque son eles que converteron a Construcións Riveira (A Estrada) nunha empresa líder no sector.\nCon este propósito levamos a cabo todos os nosos proxectos para cumprir coas nosas responsabilidades e coas necesidades concretas de cada un dos nosos clientes.\nPoñemos atención especial á construción dunha relación de confianza e de longo prazo; ofertando o mellor servizo, as mellores solucións e calidade en todos os nosos proxectos.\nAs nosas relacións baséanse na transparencia, a honestidade e o esforzo.\nSer recoñecidos como unha empresa líder no sector da construción, por estar comprometidos coa calidade e ofertar os mellores resultados a todos os nosos clientes.\nManter unha posición de liderado e incrementar o noso potencial e capacidade para realizar proxectos que satisfagan aos nosos clientes; ofertando a máxima calidade, atención e servizo, e que contribúan á estabilidade e recoñecemento da empresa.\nAxúdannos a guiar as nosas accións e son:\n– Compromiso: garantimos cumprir coas nosas responsabilidades.\n– Calidade: buscamos a excelencia.\n– Paixón: estamos comprometidos con todos os nosos proxectos e clientes.\n– Ética: actuamos con integridade e profesionalidade.\n– Orientación ao cliente: concentramos todos os nosos esforzos en satisfacer aos nosos clientes ofrecendo as mellores solucións.\nO noso éxito e traxectoria baséase en:\n– Unha permanente busca de satisfacción dos nosos clientes, sendo este o elemento principal da nosa filosofía e sobre o que pivotan todas as decisións da empresa.\n– Unhas vantaxes competitivas fundamentadas na experiencia e calidade do equipo humano.\n– Unha dirección dinámica.\n– Unha organización efectiva e eficaz.\nComezamos o noso proxecto empresarial en 1973, grazas ao espírito emprendedor do seu fundador, José Riveira Fernández. En 1986 crea Construcciones J.C. Riveira Fernández S.L. tal e como hoxe está estructurada. Na década dos 90, a empresa inicia novos proxectos e comeza a súa expansión ata a actualidade.\nGrazas á confianza depositada no noso equipo por parte de cada un dos nosos clientes, Construcciones Riveira consolidouse como unha empresa de referencia e de prestixio.


Udemy Stock: Not Yet Attractive, Here’s Why (NASDAQ:UDMY) – orderivermectin\nUdemy Stock: Not Yet Attractive, Here’s Why (NASDAQ:UDMY)\nNota do editor: Seeking Alpha ten o orgullo de dar a benvida a Varanond Dilokrungthirapop como novo colaborador. É doado converterse nun colaborador de Seking Alpha e gañar cartos coas túas mellores ideas de investimento. Os colaboradores activos tamén teñen acceso gratuíto a SA Premium. Fai clic aquí para saber máis »\nguvendemir/E+ a través de Getty Images\nA primeira semana de maio experimentou movementos de prezos baixistas moi fortes no mercado de accións, especialmente para as accións tecnolóxicas de pequena capitalización que se negocian no Nasdaq. Desprazándome pola miña lista de vixilancia tecnolóxica o venres 6 de maio, estaba a ver vermello por todas partes e algúns estaban nos dous díxitos. Non obstante, houbo un ticker celebrando no verde brillante que me chamou a atención. Esa empresa era Udemy (NASDAQ: NASDAQ: UDMY), un mercado de aprendizaxe en liña que transformou a industria do adestramento de habilidades.\nMirando para ver o que pasou, resultou que a compañía acaba de anunciar os seus resultados financeiros do primeiro trimestre de 2022 dous días antes (4 de maio), que superaron as expectativas dos analistas por marxes no resultado final. Curioso sobre os fundamentos, decidín ler o informe completo, pero quedei decepcionado con moitos dos números. Polo tanto, escribo este artigo para explicar por que creo que Udemy aínda non é unha compra e os investimentos deberían desconfiar dunha trampa de touros se os prezos seguen aumentando.\nSendo unha plataforma en liña para a aprendizaxe baseada en habilidades, Udemy conta con máis de 180.000 cursos que abarcan unha variedade de coñecementos (por exemplo, programación, animación, deseño, negocios, mercadotecnia, habilidades sociais, etc.) e están dispoñibles en ata 75 idiomas.\nComo os cursos son feitos por instrutores que participan na plataforma de Udemy, Udemy gaña diñeiro cobrando aos instrutores unha taxa cando un usuario/estudante compra un curso. Este modelo coñécese como o segmento de consumidores (B2C) onde se xeran ingresos polas compras de particulares.\nA compañía tamén ten un segmento empresarial (B2B) no que ofrece ás empresas e aos seus empregados o acceso ao seu enorme conxunto de cursos de formación profesional mediante unha subscrición anual. Entre as empresas destacadas actualmente subscritas á plataforma de Udemy figuran Citigroup Inc., Fender Instruments, Glassdoor, PayPal Holdings Inc., Volkswagen, etc.\nAínda que o modelo de negocio certamente parece interesante, a empresa aínda non obtivo beneficios e é probable que tarde algún tempo en facelo. Discutiremos por que isto ocorre nas seguintes partes.\nOs resultados financeiros do primeiro trimestre de 2022 aínda non son impresionantes\nO recente aumento dos prezos de Udemy atribúese principalmente ao anuncio dos seus resultados financeiros do primeiro trimestre de 2022. A compañía informou dun ingreso neto por acción non GAAP (Principios de contabilidade xeralmente aceptados) de -0,08 dólares, o que supón unha perda moito menor do que esperaban os analistas (consenso de -0,15 dólares). Non obstante, se observamos a imaxe completa, é posible que a perspectiva da compañía non se axuste ao que suxire o recente movemento de prezos.\nAspectos financeiros de Udemy do primeiro trimestre de 2022\nIngresos: 152,2 millóns de dólares (un 22 % máis interanual e un 12 % interanual)\nBeneficio bruto: 85,8 millóns de dólares (un 29 % máis interanual e un 20 % interanual)\nMarxe de beneficio bruto: 56,4 % (53,5 % para o primeiro trimestre de 2021, 52,7 % para o cuarto trimestre de 2021)\nIngresos netos GAAP: -25,6 millóns de dólares (un 42 % menos interanual, un 36 % máis que cada trimestre)\nPerda neta non GAAP: -11,2 millóns de dólares (un 49 % menos interanual, un 58 % máis que cada trimestre)\nEBITDA non GAAP: -7,0 millóns de dólares (un 241 % menos interanual, un 69 % máis interanual)\nNota: os ingresos netos e o EBITDA non conformes aos GAAP exclúen certos ingresos ou gastos que se considera que non reflicten o rendemento operativo da empresa (por exemplo, ingresos/gastos por intereses, provisións para impostos sobre a renda, gastos de compensación non en efectivo baseados en accións, depreciación e amortización).\nFonte: Udemy, Inc. Relacións con Investidores\nDesaceleración do crecemento dos ingresos\nConsiderando o crecemento dos ingresos, os ingresos de Udemy no primeiro trimestre de 2022 creceron un 22 %, o que se considera bastante modesto para unha acción de tecnoloxía de pequena capitalización que se cre que está na súa fase de crecemento. Ademais, se nos afastamos, veremos que o crecemento foise desacelerando desde 2021, xa que a compañía só aumentou os seus ingresos un 19,95% a partir de 2020, unha gran caída en comparación co impresionante 55,58% de 2020 cando comezou o COVID.\nIngresos anuais de Udemy (The Wall Street Journal)\nIngresos trimestrais e beneficios brutos de Udemy (todos os valores en millóns de dólares) (Jitta.com)\nA taxa de crecemento recente de Udemy tamén é moi inferior á dos seus compañeiros. Outras plataformas como Coursera (NASDAQ: COUR) e Duolingo (NASDAQ: DUOL) rexistraron un crecemento dos ingresos en 2021 do 41,49% e do 55,09% respectivamente.\nIngresos anuais de Coursera (The Wall Street Journal)\nIngresos anuais de Duolingo (The Wall Street Journal)\nA desaceleración do crecemento indica que a plataforma de Udemy pode estar loitando para atraer novos usuarios, especialmente no seu segmento de consumidores, que se abordará na seguinte parte.\nO segmento de consumidores segue aplanándose\nNo primeiro trimestre de 2022, o segmento de consumidores de Udemy xerou uns ingresos de 87,3 millóns de dólares, un 1% menos interanual e un 9% máis. Isto considérase un sinal preocupante xa que o mercado global de e-Learning creceu máis dun 15 % en 2021. Ademais, en comparación co seu importante competidor, Coursera, suscita máis preguntas sobre a capacidade competitiva de Udemy xa que Coursera informou que os ingresos do seu segmento de consumidores creceron un 31 % Interanual no 1T 2022 en contraste co crecemento plano de Udemy.\nAlgunhas esperanzas no segmento empresarial\nAo contrario do segmento de consumidores, o segmento de negocios de Udemy está prosperando. Udemy informou de ingresos do seu segmento de negocio en 64,9 millóns de dólares para o primeiro trimestre de 2022, aumentando un 77% interanual e un 12% trimestral. Os ingresos recorrentes anuais tamén aumentaron nun 80% interanual ata os 279,6 millóns de dólares. Isto é grazas a un gran número de novos clientes empresariais adquiridos durante o trimestre (por exemplo, Baptist Health System, Inc., Crocs, Inc., Medici e Volta Trucks Ltd.). Ademais, Udemy tamén ten novos clientes comerciais clave do estranxeiro, como Woongjin ThinkBig en Corea do Sur (xerando case 500.000 dólares en ingresos recorrentes anuais) e Sanjieke en China. O segmento empresarial é definitivamente onde Udemy está cambiando o seu foco, que ten un alto potencial de crecemento futuro e un fluxo de ingresos máis previsible debido ao modelo de subscrición.\nAínda que o segmento empresarial é prometedor, non esquezamos que segue sendo o 42,6% dos ingresos totais (menos que o segmento de consumo). Udemy terá que manter este ritmo de crecemento nos próximos anos para impulsar a súa liña principal dado que o seu segmento de consumidores non o seguirá.\nA industria do E-Learning é, sen dúbida, un espazo atractivo, e espérase que o mercado mundial teña un valor de 325.000 millóns de dólares en 2025 (de 165.000 millóns de dólares en 2014). Isto levou ao nacemento de numerosas plataformas de aprendizaxe en liña durante a última década, competindo por usuarios que buscan aprender novas habilidades ou recibir formación profesional desde calquera lugar e en calquera momento.\nA seguinte táboa compara Udemy con outros actores clave do mercado (datos de fin de ano 2021).\nUdemy Coursera Compartir habilidades LinkedIn Learning\nUsuarios (individuos) 49 M 97 M 12 M 27 M\nUsuarios empresariais 10.500 800 N / A 660+\nNúmero de Cursos 185.000 8.250 41.000 16.000\nIngresos 2021 515,2 millóns de dólares 415,3 millóns de dólares 119,1 millóns de dólares N / A\nCap. de mercado 1,6 millóns de dólares 3,0 millóns de dólares N / A N / A\nFontes: ClassCentral, Octopus, Growjo\nMirando os números de 2021, Udemy está por diante dos seus pares en canto a número de cursos, ingresos e usuarios empresariais. Non obstante, aínda podería ser demasiado pronto para dicir quen será o gañador claro a longo prazo xa que todas as empresas están a expandir rapidamente a súa base de usuarios, especialmente no segmento empresarial. Aínda que Udemy ten definitivamente a maioría dos cursos, ás veces é criticado pola inconsistencia da calidade, xa que os cursos poden ser creados por calquera instrutor interesado en participar. Mentres que, Coursera ten a vantaxe de ter máis cursos certificados con opcións de titulación grazas á colaboración con universidades de renome. LinkedIn Learning tampouco debe subestimarse xa que a plataforma social LinkedIn ten ata 810 millóns de membros en todo o mundo. Por último, aínda que Skillshare pode ser un pouco máis pequeno, recibe críticas moi positivas dos usuarios do nicho creativo. Con moita competencia, hai unha incerteza considerable sobre se Udemy pode manter un crecemento saudable a longo prazo.\nAínda non hai sinais de rendibilidade\nAínda que se manteña o crecemento dos ingresos, Udemy aínda ten outro obstáculo na liña: a rendibilidade. Mirando a conta de resultados do primeiro trimestre de 2022 da compañía a continuación, o camiño cara á rendibilidade aínda parece un camiño accidentado.\nDeclaración de resultados do primeiro trimestre de 2022 de Udemy (Udemy, Inc. Relacións con investidores)\nA pesar de que o beneficio bruto creceu un 29 % interanual (85,79 millóns de dólares no primeiro trimestre de 2022 fronte aos 66,63 millóns de dólares no primeiro trimestre de 2021), os gastos operativos totais aumentaron a un ritmo máis rápido do 34 % interanual. Isto levou a unha maior perda neta no resultado final (-25,65 millóns de dólares no primeiro trimestre de 2022 en comparación con -17,99 millóns de dólares no primeiro trimestre de 2021).\nAnalizando os detalles, os gastos operativos aumentaron substancialmente en todos os sectores, sendo o xeral e administrativo un 50% interanual, I+D nun 46% interanual e Vendas e Marketing nun 26% interanual. Aínda que se excluyan as compensacións baseadas en accións non en efectivo, as proporcións xerais seguen sendo similares.\nDado que os gastos de persoal e operativos aínda superan os ingresos e o crecemento dos beneficios brutos, aínda hai dúbidas sobre se Udemy pode lograr o efecto de escala para eventualmente ser rendible a medida que amplía o seu segmento de negocio. Polo de agora, aínda non estou convencido de que sexa tan pronto.\nFluxo de caixa operativo negativo\nA diferenza de moitas empresas de plataformas en liña, Udemy aínda ten que xerar un fluxo de caixa positivo das súas operacións a medida que o seu negocio se expande. A compañía informou dun fluxo de efectivo operativo de -13,98 millóns de dólares para o primeiro trimestre de 2022, que é similar ao do primeiro trimestre de 2021 (-13,76 millóns de dólares).\nDeclaración de fluxo de efectivo do primeiro trimestre de 2022 de Udemy (Udemy, Inc. Relacións con investidores)\nComo Udemy estivo aumentando rapidamente os seus ingresos recorrentes anuais do seu segmento de negocio, agardaría que o seu fluxo de caixa operativo mellore debido ao aumento dos pagos anuais recibidos por adiantado do modelo de subscrición. Aínda que iso se reflicte no aumento dos ingresos diferidos (pagos recibidos por adiantado por produtos ou servizos a prestar), os elevados gastos operativos seguen mantendo o fluxo de caixa negativo.\nAínda que o fluxo de caixa negativo non é enorme, se Udemy non pode mellorar o seu fluxo de caixa operativo nos próximos anos, podería haber preocupacións por emitir máis accións ou aumentar a débeda. Non obstante, a compañía aínda ten unha enorme cantidade de efectivo da súa IPO o 29 de outubro de 2021, o que lle dá tempo para mellorar as súas capacidades de xeración de efectivo.\nValoración de Udemy: podería ser barato, pero aínda se dispara na escuridade\nComo Udemy non mostrou sinais de obter beneficios ou fluxo de caixa libre, os métodos convencionais como o ratio P/E e DCF non serán aplicables. Aínda que non é o múltiplo que adoito usar, a relación prezo-vendas (relación P/S) pode darnos unha idea da valoración de Udemy. No momento de escribir este artigo (11 de maio de 2022), Udemy’s cotiza a 3,20 veces os seus ingresos, o que se considera bastante baixo en comparación con empresas similares do mercado (consulte a táboa seguinte).\nUdemy (UDMY) Coursera (COUR) Duolingo (DUOL) 2U (TWOU)\nRelación P/S 3.20 7.15 10.70 1.04\nAínda que a comparación fai que Udemy pareza barato, a relación P/S normalmente non se debe considerar de forma illada. Factores como a taxa de crecemento dos ingresos, a capacidade de conversión de efectivo e a rendibilidade poden ter unha influencia considerable no valor. Por exemplo, os ingresos de Duolingo creceron un 55% cun fluxo de caixa operativo positivo en 2021, polo que non é tan sorprendente ver a súa relación P/S máis do dobre que a de Udemy. Mentres tanto, 2U, por outra banda, está a ter unha gran perda neta e, polo tanto, o seu P/S é menor.\nCon só relación P/S, tentar determinar se o stock é barato neste momento pode ser tomado na escuridade. Agora mesmo, poñería máis énfase no impulso das cifras financeiras.\nA pesar das ganancias do primeiro trimestre de 2022 mellores do esperado, os últimos datos financeiros de Udemy aínda indican moitos desafíos por diante. As preocupacións sobre o lento crecemento dos ingresos, a intensa competencia, o aumento dos gastos e o fluxo de caixa negativo continuarán a medida que avanzamos cara a 2022. Aínda que as accións teñen unha relación P/S máis baixa en comparación con moitos dos seus pares, parece estar relacionada coas súas taxas. de crecemento e capacidade de xeración de fluxos de caixa nun grao algo razoable. Tendo en conta o mal sentimento do mercado para as accións tecnolóxicas non rendibles, o aumento dos tipos de interese e a preocupación polo esgotamento da liquidez, vexo poucas posibilidades de que as accións de Udemy aumenten moito máis a medio prazo.\nNon obstante, tendo en conta que a industria do E-Learning aínda está chea de potencial e que a compañía pode seguir crecendo o seu segmento de negocio a tal ritmo nos próximos trimestres, podería pensar en Udemy. Polo momento, permanecería na miña lista de vixilancia de alto risco e alto rendemento, aínda non na miña carteira.


CIG San Caetano: DOG especial desmantelamento da Administración autonómica\nDOG especial desmantelamento da Administración autonómica\nPor petición popular, recuperamos para descarga o que fóra o gran éxito do Boletín especial do "DOG (non tan) de coña" aló por novembro 2011 cando Feijóo aínda estaban comezando cos primeiros desbroces dos Servizos Públicos.\nTras unha remodelación da Xunta e o reforzos que lle chegaron desde Madrid, afrontamos un duro 2012 e 2013 para os Servizos Públicos e as traballadoras e traballadores públicos que os facemos posibles. Despois comezaron a aparecer nos medios casos de corrupción (como se antes non existira) e cambiou a percepción pública de que o desfalco non viña tanto de ter uns bos servizos públicos senón dunhas poucas persoas que sacan tallada das súas privatizacións; persoas que vivían e roubaban a todo tren e logo pedían sacrificio aos que menos tiñan... De cambiar ata cambiou a perspectiva política e ata o PP se apuntou ao carro da rexeneración democrática, trala cura de humildade do 24M, pasou polo taller de chapa e pintura e cambiou por enésima vez de logo e portavoz.\nAgora que o petamos coas cifras macroeconómicas, da igual que a miseria e a precariedade laboral se instalasen nas vidas de boa parte da cidadanía, xa non se fala de "crise", nin de "prima de riesgo", nin de "déficit" e ata sube o teito de gasto público e baixa o prezo do petróleo. Con Feijóo desfollando a margarita, no 2016 no noso país volve ser ano eleitoral e a TVG será todo en cor rosa pese ao que tenten dicirnos eses malvados señores de negro que veñen de Europa.\nQuen sabe, quizais volvamos interceptar en breve un novo DOG especial, desta volta sobre a "recuperación económica".\nPublicado por CIG San Caetano ás 13:22


O BNG de Vigo cualifica de “tomadura de pelo” que Caballero diga que o centro comercial Vialia beneficiará o pequeno comercio\nRedacción | sábado, 20 de marzo de 2021, 14:36\nA fronte nacionalista alerta de que a instalación de novas grandes áreas comerciais facilitará a desertización do tecido comercial dos barrios e demanda unha moratoria de 10 anos para novos centros.\nXabier P. Igrexas: “O único que provocará Vialia será concentrar o consumo nese centro comercial, en prexuízo directo doutras zonas comerciais como Príncipe ou O Calvario”.\nA deputada e portavoz de Comercio do BNG no Parlamento galego, Carmela González, critica a falla de apoio ao pequeno comercio de Xunta e Concello e lembra que o 20% do sector xa se viu abocado ao feche.\nO Bloque Nacionalista Galego reaccionou esta mañá ás recentes declaracións do alcalde de Vigo, Abel Caballero, nas que afirmaba que a próxima apertura do centro comercial Vialia, na nova estación de ferrocarril da cidade, beneficiará ao pequeno comercio, cualificándoas, por boca do seu portavoz municipal en Vigo, Xabier P. Igrexas, de “tomadura de pelo e broma de mal gusto”. A fronte nacionalista insiste en denunciar que a cidade está saturada de grandes centros comerciais e demanda unha moratoria de dez anos na apertura de novas áreas. Desde o Bloque critican a falla de apoio por parte da Xunta de Galiza e o Concello de Vigo ao sector comercial.\nO concelleiro do BNG en Vigo, Xabier P. Igrexas, considera “inaceptábeis” as declaracións de Caballero. “O alcalde, como economista, coñece perfectamente que o efecto da instalación de grandes centros comerciais o que provoca é precisamente a desertización do tecido comercial endóxeno. Non é algo novo e está máis que acreditado empíricamente. A máis áreas comerciais, menos pequeno comercio”, retrucou.\nIgrexas subliña que o pequeno e mediano comercio vertebra os barrios, dinamiza economicamente o conxunto da cidade e xera emprego estábel, fronte ao modelo de precariedade e especulación que envolve os grandes centros comerciais promovidos por grandes corporacións transnacionais.\nO portavoz municipal nacionalista denuncia que a cidade xa está “saturada” de grandes áreas e demanda unha moratoria de dez anos na autorización para a apertura de novos centros comerciais en Vigo. “Abonda con dar un paseo polos centros comerciais que xa existen en Vigo para ver a realidade de locais baleiros e sen actividade. O único que provocará Vialia será concentrar o consumo nese centro comercial, en prexuízo directo doutras zonas comerciais como Príncipe ou O Calvario”, explicou.\nFalla de apoio ao sector\nDesde a fronte nacionalista critican a falla de medidas de apoio efectivo e real ao tecido comercial por parte da Xunta de Galiza e o Concello de Vigo. Neste sentido, a deputada e portavoz de Comercio do Bloque no Parlamento galego, a viguesa Carmela González, denunciou a “total insuficiencia” das liñas de axuda “raquíticas” despregadas pola Xunta e afeou que o Concello de Vigo sexa o único das sete cidades galegas que non puxo en marcha ningún programa de axudas directas ao sector.\nGonzález explicou que a situación do sector é límite e que preto dun 20% do comercio galego xa tivo que botar o feche. “En Vigo hoxe temos 1.250 locais comerciais baleiros, co letreiro de alúgase na porta e sen actividade. A situación irá a peor se as administracións non actúan para axudar o sector”, advirte.\nPara a deputada nacionalista a proliferación de grandes áreas comerciais, como o novo centro Vialia, supoñen unha “verdadeira ameaza” para a subsistencia do pequeno comercio, que se torna inda máis grave neste contexto de crise. “É moi difícil de crer o relato de Caballero de que quen vaia comprar a Vialia vai ir consumir a unha pequena tenda en Travesas ou Teis. É cínico dicir que a súa apertura vai beneficiar o comercio local porque a realidade vai ser a contraria”, reprochou.